อยากสอบถามว่า ถ้าเราจะไปถอดเข็มยาคุมที่ครบตามกำหนดที่โรงพยาบาลรัฐเสียค่าใช้จ่ายประมาณเท่าไหร่ ถอดที่โรงพยาบาลไหนก็ได้ใช่มั้ยค่ะ
สวัสดีค่ะ การใช้ยาคุมกำเนิดแบบฝังเข็มลงไปตรงท้องแขนนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%เมื่อครบกำหนดฝังยา ควรไปเอายาฝังออกตามแพทย์นัด และฝังยาใหม่ต่อทันทีถ้ายังไม่ต้องการตั้งครรภ์ถ้าไปตามรพ.รัฐที่มีสิทธิ์การรักษา ไม่น่าจะต้องเสียค่าใช้จ่าย แต่หากไม่ได้ไปตามรพ.ที่มีสิทธิ์และต้องเสียค่าถอดยาฝัง ส่วนใหญ่ก็ไม่น่าจะมีค่าใช้จ่ายที่สูงมากนัก อาจจะอยู่ระดับหลักร้อยบาท และสามารถถอดที่รพ.ใดก็ได้ค่ะ